smcproject/ml-wiki-sentences huggingface dataset:
കുറ്റപത്രത്തിലെ പ്രതികൾ ചൊക്ലി മീത്തലച്ചാലിൽ എം കെ സുനിൽകുമാർ എന്ന കൊടി സുനിയാണ് ഒന്നാംപ്രതി ഇല്ലത്തുതാഴെ വയലാലം നെടിയകുനിയിൽ ബിജു എന്ന പാച്ചൂട്ടി ബിജു കോടിയേരി മൂഴിക്കര മൊട്ടമ്മേൽ ജിതേഷ് എന്ന ജിത്തു തലശ്ശേരി തിരുവങ്ങാട് നരിക്കോട് കുന്നുമ്മൽ വലിയപുരയിൽ അരുൺദാസ് എന്ന ചെറിയ അരൂട്ടൻ തലശ്ശേരി ഉക്കണ്ടൻപീടിക മുണ്ടോത്തുംകണ്ടി എം കെ കലേഷ് എന്ന ബാബു തിരുവങ്ങാട് കുട്ടിമാക്കൂൽ അരുൺ നിവാസിൽ അരുൺകുമാർ എന്ന അരൂട്ടൻ കുട്ടിമാക്കൂൽ കുതിയിൽ വീട്ടിൽ ചന്ദ്രശേഖരൻ എന്ന കാരായി ചന്ദ്രശേഖരൻ തലശ്ശേരി കതിരൂർ താഴേ പുതിയവീട്ടിൽ രാജൻ എന്ന കാരായി രാജൻ , സംഭവത്തെകുറിച്ച് കുറ്റപത്രത്തിൽ പറയുന്നത്
2006 മേയ് മാസത്തിലാണ് ഫസലിനെ കൊലപ്പെടുത്താനുള്ള ഗൂഢാലോചന നടന്നത്.
അന്നത്തെ നിയമസഭാ തിരഞ്ഞെടുപ്പിൽ എൻ.ഡി.എഫിന്റെ പിന്തുണ തേടാൻ സി.പി.ഐ(എം) നിർബന്ധിതമാവുന്ന സാഹചര്യം ഉണ്ടായതാണ് കൊലപാതകത്തിൽ കലാശിച്ചത്.
കൊലയ്ക്കു പിന്നിൽ ആർ.എസ്.എസ് ആണെന്നു വരുത്തിത്തീർക്കാൻ പ്രതികളായ നേതാക്കൾ ശ്രമിച്ചു.
സി.പി.ഐ(എം) വിട്ട് ആർ.എസ്.എസിൽ ചേർന്ന അശോകന്റെ അടുത്ത ബന്ധുവായ മണ്ഡലം കാര്യവാഹകിന്റെ വീടിനു സമീപം ഫസലിന്റെ രക്തംപുരണ്ട തൂവാലയിട്ടത് അന്വേഷണം വഴിതെറ്റിക്കാൻ വേണ്ടിയായിരുന്നു.
സി.പി.ഐ(എം) നേതാക്കൾ കൊലപാതകികൾക്ക് ഒളിസങ്കേതം ഒരുക്കുകയും  മൈസൂരിലേക്ക് ഉല്ലാസയാത്ര നടത്താൻ സൗകര്യം ചെയ്തുകൊടുക്കുകയും ചെയ്തു.
ഫസലിന്റെ കൊലപാതകത്തിനു ദൃക്‌സാക്ഷിയായ വീട്ടമ്മ സമീറയ്ക്ക് സി.പി.ഐ(എം) നേതാക്കൾ പണം വാഗ്ദാനം ചെയ്തിരുന്നുവെന്നും കുറ്റപത്രത്തിൽ പറയുന്നു.
കേസിന്റെ ഉത്തരവാദിത്തം ഏറ്റെടുക്കാൻ ആർ.എസ്.എസ് പ്രവർത്തകൻ ഷാജി (കുട്ടപ്പൻ)യെ സി.പി.ഐ(എം) നേതൃത്വം സമീപിച്ചതായും കുറ്റപത്രത്തിൽ പറയുന്നു.
സി.പി.ഐ(എം) പ്രവർത്തകനായിരിക്കെയുള്ള പരിചയവും ബന്ധവും ദുരുപയോഗിച്ചാണ് ഷാജിയെ പാർട്ടി നേതാക്കൾ സമീപിച്ചത്.
പാർട്ടിയുടെ ആവശ്യം നിരസിച്ച ഷാജി പിന്നീട് ദുരൂഹ സാഹചര്യത്തിൽ മരിച്ചു.
അന്വേഷണത്തിന്റെ  നാൾവഴി 2006 ഒക്‌ടോബർ 22 - പുലർച്ചെ നാലിനു ഫസൽ കൊല്ലപ്പെടുന്നു.
മണിക്കൂറുകൾക്കുള്ളിൽ മൃതദേഹം സൂക്ഷിച്ച ആശുപത്രിയിൽ ആഭ്യന്തരമന്ത്രി കോടിയേരി ബാലകൃഷ്ണന്റെ സന്ദർശനം.
വധത്തിനു പിന്നിൽ ആർഎസ്എസ് എന്നു കോടിയേരി ബാലകൃഷ്ണൻ.
എന്നാൽ, ഇതു സംബന്ധിച്ച് ആർ.എസ്.എസ്സിന്റെ പേര് പരാമർശിച്ചത് ചില സി.പി.എം. നേതാക്കളാണെന്നും കോടിയേരി ഇക്കാര്യം പറഞ്ഞിരുന്നില്ല എന്നും പിന്നീട് വാർത്തകൾ പുറത്തുവന്നു .
2006 ഒക്‌ടോബർ 22 - അന്വേഷണച്ചുമതല തലശേരി സിഐ പി. സുകുമാരന്.
2006 ഒക്‌ടോബർ 23 - അന്വേഷണച്ചുമതല ഡിസിആർബി ഡിവൈഎസ്പി രാധാകൃഷ്ണന്.
2006 ഒക്‌ടോബർ 25 - മൂന്നു സിപിഎം പ്രവർത്തകർ കസ്റ്റഡിയിൽ.
2006 ഒക്‌ടോബർ 30 - അന്വേഷണം ക്രൈംബ്രാഞ്ച് ഏറ്റെടുക്കുന്നു.
2007 ഫെബ്രുവരി 4 - അന്വേഷണം ഇഴയുന്നതിനാൽ കേസ് സിബിഐയ്ക്കു വിടണമെന്നാവശ്യപ്പെട്ടു ഫസലിന്റെ ഭാര്യ മറിയു ഹർജിയുമായി ഹൈക്കോടതിയെ സമീപിച്ചു.
2007 ഫെബ്രുവരി 12 - രണ്ടാഴ്ച കൊണ്ടു പ്രതികളെ പിടിക്കാമെന്ന സർക്കാരിന്റെ ഉറപ്പിൽ സിബിഐ അന്വേഷിക്കണമെന്ന ഹർജി തീർപ്പാക്കി 2007 ഏപ്രിൽ 11 - അന്വേഷണം ക്രൈംബ്രാഞ്ച് എസ്പി ടി.കെ. രാജ്‌മോഹന്.
അഞ്ചുമാസത്തിനകം കൊടി സുനി ഉൾപ്പെടെ മൂന്നുപേർ പിടിയിൽ.
2007 ഒക്‌ടോബർ10 - കോടിയേരിക്കാർ അറസ്റ്റിലായതിൽ പ്രതിഷേധിച്ചു കോടിയേരി ബാലകൃഷ്ണന്റെ വീടിനു മുൻപിൽ സിപിഎം പ്രവർത്തകരുടെ പ്രകടനം 2008 ഫെബ്രുവരി 14 - സിബിഐ അന്വേഷണം ആവശ്യപ്പെട്ടു മറിയു വീണ്ടും ഹൈക്കോടതിയിലെത്തിയതിനെത്തുടർന്ന് കേസ് സിബിഐയ്ക്കു വിട്ടുകൊണ്ടു സിംഗിൾ ബഞ്ച് വിധി.
2008 സെപ്റ്റംബർ 4-  വിധിക്കെതിരെ സർക്കാർ സമർപ്പിച്ച അപ്പീൽ ഡിവിഷൻ ബഞ്ച് തള്ളി.
2010 ജൂലൈ 6 - സിബിഐ അന്വേഷണത്തെ എതിർത്തുകൊണ്ടു സർക്കാർ സുപ്രീം കോടതിയിൽ പോയെങ്കിലും അന്വേഷണം കോടതി ശരിവച്ചു.
സിബിഐ അന്വേഷണം ഏറ്റെടുത്തു.
സിബിഐ അന്വേഷണത്തിൽ രണ്ടു ഘട്ടങ്ങളിലായി മൂന്നുപേർ കൂടി അറസ്റ്റിലായി.
അന്വേഷണം കാരായി രാജനിലേക്കും ചന്ദ്രശേഖരനിലേക്കും.
തുടർന്നു രാജനെയും ചന്ദ്രശേഖരനെയും പി. ശശിയെയും ചോദ്യംചെയ്തു.
2 012 മാർച്ച് 23 - ചോദ്യംചെയ്യലിനു ഹാജരാകാൻ വീണ്ടും രാജനും ചന്ദ്രശേഖരനും നോട്ടീസ്.
2012 മാർച്ച് 24 - നേതാക്കളുടെ മുൻകൂർ ജാമ്യാപേക്ഷ കോടതിയിൽ 2012  ഏപ്രിൽ 16 -  നേതാക്കളെ പ്രതികളാക്കാൻ ശ്രമിക്കുന്നുവെന്നാരോപിച്ചു സിബിഐ ഓഫിസിലേക്കു സിപിഎം മാർച്ച്.
2012 ജൂൺ 6 - നേതാക്കളുടെ മുൻകൂർ ജാമ്യാപേക്ഷ തള്ളി 2012 ജൂൺ 12 - സിബിഐ കുറ്റപത്രം സമർപ്പിച്ചു.
വർഗീയ കലാപത്തിനു സിപിഎം പദ്ധതിയിട്ടെന്നു റിപ്പോർട്ടിൽ വിമർശനം.
2012 ജൂൺ 22 - എറണാകുളം സി.ജെ.എം കോടതിയിൽ കാരായി രാജന്റെയും കാരായി ചന്ദ്രശേഖരന്റെയും കീഴടങ്ങൽ.
2013 നവംബർ 7 - കാരായി രാജനും കാരായി ചന്ദ്രശേഖരനും ഹൈക്കോടതി ജാമ്യം അനുവദിച്ചു.
2014 മാർച്ച് 15 - പ്രതിപ്പട്ടികയിൽ നിന്ന് ഒഴിവാക്കണം എന്നാവശ്യപ്പെട്ട് പ്രതികളായ കാരായി രാജൻ, കാരായി ചന്ദ്രശേഖരൻ എന്നിവർ എറണാകുളം സി.ജെ.എം കോടതിയിൽ നൽകിയ ഹർജി തള്ളി 2014 നവംബർ - എറണാകുളം ജില്ല വിട്ടു പോകരുതെന്ന ജാമ്യ വ്യവസ്ഥ റദ്ദ് ചെയ്യണം എന്നാവശ്യപ്പെട്ട് പ്രതികളായ കാരായി രാജൻ, കാരായി ചന്ദ്രശേഖരൻ എന്നിവർ നൽകിയ ഹർജി കേരള ഹൈക്കോടതി തള്ളി.
2015 മാർച്ച് 30 - എറണാകുളം ജില്ല വിട്ടു പോകരു
തെന്ന ജാമ്യ വ്യവസ്ഥ റദ്ദ് ചെയ്യണം എന്നാവശ്യപ്പെട്ട് പ്രതികളായ കാരായി രാജൻ, കാരായി ചന്ദ്രശേഖരൻ എന്നിവർ നൽകിയ ഹർജി സുപ്രീം കോടതിയും തള്ളി
സി.പി.ഐ.(എം)ന്റെ നിഷേധം
ഫസൽ വധക്കേസിൽ സി.പി.ഐ.(എം) ന് പങ്കുണ്ടെന്ന ആരോപണത്തെ ആ പാർട്ടിയുടെ നേതാക്കൾ നിഷേധിക്കുന്നു.
ഫസൽ അംഗമായിരുന്ന എൻ.ഡി.എഫ്. കൊലപാതകത്തിന്റെ തുടക്കത്തിലേ പ്രതിക്കൂട്ടിൽ നിറുത്തിയിരുന്നത് ആർ.എസ്.എസി നെയായിരുന്നെന്നും കൊലപാതകത്തെ തുടർന്ന് നടന്ന സർവ്വകക്ഷിയോഗത്തിൽ ആർ.എസ്.എസിനെ പങ്കെടുപ്പിച്ചതിൽ പ്രതിഷേധിച്ച് അവർ ഇറങ്ങിപ്പോയിരുന്നെന്നും സി.പി.​എം.
ചൂണ്ടിക്കാട്ടുന്നു.
"എൻഡിഎഫ് സബ്ഡിവിഷൻ കൗൺസിൽ അംഗം മുഹമ്മദ് ഫസലിനെ ആർഎസ്എസുകാർ കൊലപ്പെടുത്തുകയായിരുന്നു" എന്ന് സംശയിക്കുന്നതായി എൻഡിഎഫ് ജില്ലാ കൺവീനർ എ സി ജലാലുദീൻ പ്രസ്താവനയിറക്കി.
ഇക്കാര്യം 2006 ഒക്ടോബർ മൂന്നിന്റെ മലയാള മനോരമ റിപ്പോർട്ട് ചെയ്തിരുന്നതായി ദേശാഭിമാനി ദിനപത്രത്തിലെ ലേഖനപരമ്പരയിൽ ആരോപിക്കുന്നു.
കേന്ദ്ര ആഭ്യന്തര സഹമന്ത്രിയായ മുല്ലപ്പള്ളി രാമചന്ദ്രന്റെ രാഷ്ട്രീയ താല്പര്യപ്രകാരമാണ് ഈ കേസിൽ സി.പി.എം നേതാക്കൾ പ്രതി ചേർക്കപ്പെട്ടതെന്നും ഈ ലേഖനം ആരോപിക്കുന്നു.
ഇതു സംബന്ധമായി പരസ്പര വിരുദ്ധമായ റിപ്പോർട്ടുകളാണ് മിക്കപത്രങ്ങളിലും വരുന്നതെന്നും ഈ ലേഖനം ആരോപിക്കുന്നു.
കേസിലെ വഴിത്തിരിവ്
ഫസൽ വധക്കേസിൽ പുതിയ വെളിപ്പെടുത്തലുമായി ആർ.എസ്..
പ്രവർത്തകൻ 2016 നവംബർ 20-ന് രംഗത്ത് വന്നാതായാണ് ഉദ്യോഗസ്ഥർ അവകാശപ്പെട്ടത് .
സി.പി.എം. നേതാക്കളായ കാരായി ചന്ദ്രശേഖരനും കാരായി രാജനും കേസിൽ പങ്കില്ലെന്നും താനുൾപ്പെടുന്ന ആർ.എസ്..
പ്രവർത്തകരാണ് വധത്തിന് പിന്നിലെന്നും ആർ.എസ്.എസ്‌.
പ്രവർത്തകൻ മാഹി ചെമ്പ്ര സ്വദേശി സുബീഷാണ് പോലീസിന് മൊഴി നൽകിയിരിക്കുന്നത്.
സി.പി.എം. പ്രാദേശിക നേതാവ് പടുവിലായി മോഹനൻ വധക്കേസിൽ ചോദ്യം ചെയ്യവെയാണ് സുബീഷ് ഇക്കാര്യം വെളിപ്പെടുത്തിയത്.
ഇരിങ്ങാലക്കുട സ്വദേശിയായ ഒരു പ്രാചാരക്, തലശ്ശേരി ഡയമണ്ട് മുക്കിലെ ആർ.എസ്..
നേതാക്കളായ ശശി, മനോജ് എന്നിവരും താനുമുൾപ്പെട്ട സംഘമാണ് ഫസൽ വധത്തിന് പിന്നിലെന്നാണ് സുബീഷിൻറെ മൊഴി.
മൊഴിയുടെ ശബ്ദരേഖയും വീഡിയോയും അടങ്ങുന്ന തെളിവുകൾ കണ്ണൂർ ജില്ലാ പോലീസ് മേധാവി, ഡി.ജി.പി.ക്കും മുഖ്യമന്ത്രിക്കും സമർപ്പിച്ചതായാണ് വിവരം.
സിബിഐ അന്വേഷണം നടത്തി കുറ്റപത്രം സമർപ്പിച്ച കേസിലാണ് ഇപ്പോൾ പുതിയ വെളിപ്പെടുത്തൽ.
അതോടൊപ്പം സുബീഷ് തന്നെ മൂന്നാമുറക്കിരയാക്കി മൊഴിയെടുത്തതാണെന്നും അന്യായമായി കസ്റ്റഡിയിലെടുക്കുകയും മർദ്ദിച്ച് അവരുടെ ഇംഗിതത്തിനനുസരിച്ചുള്ള മൊഴി രേഖപ്പെടുത്തുകയും ചെയ്തതിന് ഡിവൈഎസ്പിമാരായ പ്രിൻസ് അബ്രഹാമിനും പി.പി.സദാനന്ദനുമെതിരെ നടപടിയെടുക്കണമെന്നാവശ്യപ്പെട്ട് സ്വകാര്യ അന്യായവും ഫയൽ ചെയ്തിട്ടുണ്ട്.
കുപ്പി സുബീൻറെ മൊഴി പുറത്ത്
ആർ.എസ്.എസ് പ്രവർത്തകനായ കുപ്പി സുബീഷ് ഫസൽ വധത്തെ കുറിച്ച് പൊലീസിന് നൽകിയ മൊഴിയുടെ വീഡിയോ ചാനലുകളിലൂടെ പുറത്തായി.
ഫസലിനെ താൻ ഉൾപ്പെടുന്ന സംഘം എങ്ങനെയാണ് വധിച്ചത് എന്ന് സുബീഷ് വീഡിയോ ദൃശ്യത്തിൽ വിവരിക്കുന്നു.
Archived 2017-06-13 at the Wayback Machine
ഇതോടെ ഫസൽ വധക്കേസിൽ കാരായിമാർ നിരപരാധികളാണെന്ന വാദം ശക്തമായി.
എന്നാൽ തൊട്ടടുത്ത ദിവസം (11‍-06-2017) കണ്ണൂരിൽ നടത്തിയ വാർത്താസമമ്േളനത്തിൽ സുബീഷ് തൻറെ മൊഴി നിഷേധിച്ചു.
പൊലീസ് തന്നെ ക്രൂരമായി മർദിച്ച് ഭീഷണിപ്പെടുത്തിയാണ് വിഡിയോയിൽ കാണുംവിധം പറയിച്ചതെന്ന് സുബീഷ് പറഞ്ഞു.
Archived 2017-06-10 at the Wayback Machine
എന്നാൽ, അടുത്ത ദിവസം തന്നെ സുബീഷ് കൊലപാതകത്തെ കുറിച്ച് ഒരു ആർ.എസ്.എസ് നേതാവിനോട് വിവരിക്കുന്ന ഫോൺ സംഭാഷണം പുറത്തായി.
ഇത് ഫസലി െൻറ സഹോദരൻ കോടതിയിൽ ഹാജരാക്കിയിരുന്നു.
മട്ടന്നൂർ കോടതിയിൽ സുബീഷ് മുമ്പ് നൽകിയ മൊഴിയിൽ പൊലീസ് തന്നെ ക്രൂരമായി മർദിച്ചിട്ടില്ല എന്ന് പറയുന്നതായ വാർത്തയും പുറത്തുവന്നു.
ഫസലിൻറെ സഹോദരൻമാർ ഇരുവരും കൊലപാതകം സി.പി.എം നടത്തിയതല്ലായെന്നും കേസ് പുനരന്വേഷിക്കണമെന്നും ആവശ്യപ്പെട്ടു.
എന്നാൽ, ഫസലി െൻറ ഭാര്യയും സഹോദരിയും നിലവിൽ സി.ബി.ഐ കണ്ടെത്തിയ പ്രതികൾ തന്നെയാണ് കുറ്റക്കാർ എന്നാണ് അഭിപ്രായപ്പെടുന്നത്.
കേസ് പുനരന്വേഷിക്കേണ്ടതില്ലായെന്നും നിലവിലെ പ്രതികൾ തന്നെയാണ് കുറ്റക്കാർ എന്നുമാണ് കേസ് അന്വേഷിച്ച സി.ബി.ഐയുടെ വാദം.
പുനരന്വേഷണ ഹരജി തള്ളി
ഫസൽ വധക്കേസിൽ പുനരന്വേഷണം വേണമെന്ന സഹോദര െൻറ ഹരജി സി.ബി.ഐ കോടതി തള്ളി (14-06-2017).
സുബീഷി െൻറ മൊഴി വിശ്വാസത്തിലെടുക്കാൻ സാധിക്കില്ല എന്ന് ചൂണ്ടിക്കാട്ടിയാണ് കോടതി ഹരജി തള്ളിയത്.
Archived 2017-06-18 at the Wayback Machine അവലംബം
പ്രോഗ്രാമ്ഡ് ഡാറ്റ പ്രോസസർ ഇംഗ്ലീഷ് വിലാസം https://ml.wikipedia.org/wiki/Programmed_Data_Processor പിഡിപി-1 പിഡിപി-6 പിഡിപി-7 പിഡിപി-8/e പിഡിപി-11/40 പിഡിപി-12 പിഡിപി-15 (ഭാഗികം) ലൈറ്റ് പേനയും ഡിജിറ്റൈസിംഗ് ടാബ്‌ലെറ്റും ഉള്ള പിഡിപി-15 ഗ്രാഫിക്സ് ടെർമിനൽ
ഡിജിറ്റൽ എക്യുപ്‌മെൻ്റ് കോർപ്പറേഷൻ (ഡിഇസി) 1957 മുതൽ 1990 വരെയുള്ള കാലഘട്ടങ്ങളിൽ നിരവധി മിനികമ്പ്യൂട്ടറുകൾക്ക് പ്രോഗ്രാംഡ് ഡാറ്റാ പ്രോസസർ ( പിഡിപി ) എന്ന പദം ഉപയോഗിച്ചു .
വ്യത്യസ്ത കമ്പ്യൂട്ടിംഗ് ആവശ്യങ്ങൾക്കായി രൂപകൽപ്പന ചെയ്ത വിവിധ മോഡലുകൾ പിഡിപി(PDP) ശ്രേണിയിൽ ഉൾപ്പെടുത്തിയിട്ടുണ്ട്, മാത്രമല്ല കമ്പ്യൂട്ടർ വ്യവസായത്തിൽ ഏറ്റവും അറിയപ്പെടുന്നതും സ്വാധീനമുള്ളതുമായ മിനികമ്പ്യൂട്ടർ ലൈനുകളിൽ ഒന്നായി ഇത് മാറി .
"കമ്പ്യൂട്ടർ" എന്ന പദം ഉപയോഗിക്കുന്നത് ഒഴിവാക്കാൻ "പിഡിപി" എന്ന പേര് മനഃപൂർവ്വം തിരഞ്ഞെടുത്തു, കാരണം ആദ്യകാല പിഡിപികളുടെ സമയത്ത് കമ്പ്യൂട്ടറുകൾ വലുതും സങ്കീർണ്ണവും ചെലവേറിയതുമായ യന്ത്രങ്ങളായി കണക്കാക്കപ്പെട്ടിരുന്നു.
അവരുടെ ഉൽപ്പന്നത്തെ "പ്രോഗ്രാംഡ് ഡാറ്റാ പ്രോസസർ" എന്ന് വിളിക്കുന്നതിലൂടെ, ഡിജിറ്റൽ എക്യുപ്‌മെൻ്റ് കോർപ്പറേഷൻ അവരുടെ ചെറുതും താങ്ങാനാവുന്നതും ലളിതവുമായ മെഷീനുകളെ പരമ്പരാഗത കമ്പ്യൂട്ടറുകളുടെ ഭയപ്പെടുത്തുന്ന രൂപത്തിൽ നിന്ന് മാറ്റാൻ ശ്രമിച്ചു.
വെഞ്ച്വർ ക്യാപിറ്റലിസ്റ്റുകൾ, പ്രത്യേകിച്ച് ഡിജിറ്റൽ എക്യുപ്‌മെൻ്റ് കോർപ്പറേഷനെ പിന്തുണച്ച ജോർജ്ജ് ഡോറിയറ്റ്, ഒരു "കമ്പ്യൂട്ടർ" നിർമ്മിക്കാനുള്ള കമ്പനിയുടെ ശ്രമത്തെ പിന്തുണയ്ക്കാൻ വിമുഖത കാണിച്ചു, കാരണം ഈ പദം വലുതും സങ്കീർണ്ണവും ചെലവേറിയതുമായ മെഷീനുകളുമായി ബന്ധപ്പെട്ടിരിക്കുന്നു.
കൂടാതെ, "മിനികമ്പ്യൂട്ടർ" എന്ന പദം ആ സമയത്ത് ഉണ്ടായിട്ടില്ല.
അതിനാൽ, ഈ നെഗറ്റീവ് അർത്ഥങ്ങൾ ഒഴിവാക്കാനും അവയുടെ ചെറുതും കൂടുതൽ ആക്സസ് ചെയ്യാവുന്നതുമായ ഉപകരണങ്ങൾക്കുള്ള പിന്തുണ നൽകാനും ഡിഇസി(DEC) "പ്രോഗ്രാംഡ് ഡാറ്റാ പ്രോസസർ" എന്ന പദം ഉപയോഗിച്ചു .
ഒരു വലിയ കമ്പ്യൂട്ടർ നിർമ്മിക്കുന്നതിനുപകരം, ഒരു പ്രോഗ്രാം ചെയ്ത ഡാറ്റാ പ്രോസസർ സൃഷ്ടിക്കാൻ ഡിഇസി അവരുടെ നിലവിലുള്ള ലോജിക് മൊഡ്യൂളുകൾ ഉപയോഗിച്ചു.
വലിയതും വിലകൂടിയതുമായ കമ്പ്യൂട്ടറുകൾ താങ്ങാൻ കഴിയാത്ത ഉപയോക്താക്കളുടെ വിപണിയാണ് അവർ ലക്ഷ്യമിട്ടത്.
ഡിജിറ്റൽ എക്യുപ്‌മെൻ്റ് കോർപ്പറേഷനിൽ നിന്നുള്ള വിവിധ പിഡിപി മെഷീനുകളെ അവയുടെ വേഡ് ലെങ്ത് അടിസ്ഥാനമാക്കി ഓരോ കുടുംബങ്ങളായി തരം തിരിക്കാം.
12-ബിറ്റ്, 16-ബിറ്റ് അല്ലെങ്കിൽ 36-ബിറ്റ് വേഡ് ലെങ്ത് പോലെ, ഒരേസമയം എത്ര ബിറ്റുകൾ പ്രോസസ്സ് ചെയ്തു എന്നതിൻ്റെ അടിസ്ഥാനത്തിൽ പിഡിപി സീരീസിനുള്ളിലെ വ്യത്യസ്ത മോഡലുകളെ തരംതിരിച്ചിരിക്കുന്നു എന്നാണ് ഇതിനർത്ഥം.
പിഡിപി മെഷീനുകളുടെ ഓരോ കുടുംബവും പ്രത്യേകതരത്തിലുള്ള കമ്പ്യൂട്ടേഷണൽ ആവശ്യങ്ങൾ നിറവേറ്റുന്നതിനായി രൂപകൽപ്പന ചെയ്തിട്ടുള്ളതാണ്, കൂടാതെ ഇത്തരം സിസ്റ്റങ്ങൾ വ്യത്യസ്ത തലത്തിലുള്ള പ്രകടനവും കഴിവും വാഗ്ദാനം ചെയ്യുന്നു.
കമ്പ്യൂട്ടറുകളുടെ ശ്രേണി
പിഡിപി പരമ്പരയിലെ അംഗങ്ങളെക്കുറിച്ച് താഴെ വിവരിക്കുന്നു: പിഡിപി 1 യഥാർത്ഥ പിഡിപി ഒരു 18-ബിറ്റ്, 4-റാക്ക് മെഷീനായിരുന്നു, അത് നേരത്തെയുള്ള ടൈം-ഷെയറിംഗ് ഓപ്പറേറ്റിംഗ് സിസ്റ്റം വികസിപ്പിച്ചെടുക്കുന്നതിൽ ഒരു പ്രധാന പങ്ക് വഹിച്ചു.
എംഐടിയുടെ ആദ്യകാല ഹാക്കർ കൾച്ചറിൽ ഇത് പ്രധാപ്പെട്ടതായിരുന്നു, ഡിജിറ്റൽ എക്യുപ്‌മെൻ്റ് കോർപ്പറേഷൻ, പ്രൈം കമ്പ്യൂട്ടർ തുടങ്ങിയ ടെക് കമ്പനികളുടെ ആസ്ഥാനമായ മസാച്യുസെറ്റ്‌സ് റൂട്ട് 128 സ്റ്റാർട്ടപ്പ് ഏരിയ സൃഷ്ടിക്കാൻ ഇത് മൂലം കഴിഞ്ഞു.
ലോകത്തെ ആദ്യ വീഡിയോ ഗെയിമായ സ്‌പേസ്‌വാർ!
വികസിപ്പിച്ച പ്ലാറ്റ്‌ഫോം എന്ന നിലയിലാണ് യഥാർത്ഥ പിഡിപി ശ്രദ്ധേയമായത്.
കൂടാതെ, "എക്സ്പെൻസീവ് ടൈപ്പ്റൈറ്റർ" എന്ന് വിളിക്കപ്പെടുന്ന ഒരു പൊതു-ഉദ്ദേശ്യ കമ്പ്യൂട്ടറിനായുള്ള ആദ്യത്തെ അറിയപ്പെടുന്ന വേഡ് പ്രോസസ്സിംഗ് പ്രോഗ്രാം നിർമ്മിച്ചു.
യഥാർത്ഥ പിഡിപി ഭാഗികമായി ടിഎക്സ്(TX)-0 അടിസ്ഥാനമാക്കിയുള്ളതാണ്, ഇത് ഡിസൈൻ ചെയ്യാൻ ബെൻ ഗുർലി സഹായിച്ചു.
ഡിഇസിയുടെ നിലവിലുള്ള സിസ്റ്റം മൊഡ്യൂളുകൾ ഉപയോഗിച്ച് ഇത് നിർമ്മിക്കുക എന്നതായിരുന്നു അദ്ദേഹത്തിൻ്റെ ചുമതല.
ഡിഇസിയുടെ 53 പിഡിപി-1 കമ്പ്യൂട്ടറുകളിൽ അവസാനത്തേത് 1969-ൽ നിർമ്മിച്ചതാണ്, ആദ്യത്തേത് നിർമ്മിച്ച് ഒരു ദശാബ്ദത്തിന് ശേഷം.
1975 ആയപ്പോഴേക്കും അവയെല്ലാം ഉപയോഗത്തിലുണ്ടായിരുന്നു.
അക്കാലത്ത്, പിഡിപി-1 കോൺഫിഗറേഷന് ശരാശരി 1,20,000 ഡോളർ ചിലവായി, ഇത് ഒരു ദശലക്ഷം ഡോളറോ അതിൽ കൂടുതലോ തുകയ്ക്ക് വിറ്റുപോയ മിക്ക കമ്പ്യൂട്ടർ സിസ്റ്റങ്ങളെ അപേക്ഷിച്ച് ഇത് വളരെ വിലകുറഞ്ഞതായിരുന്നു.
പിഡിപി-4, പിഡിപി-7, പിഡിപി-9, പിഡിപി-15 എന്നിവയെല്ലാം ഡിഇസി വികസിപ്പിച്ച 18-ബിറ്റ് കമ്പ്യൂട്ടറുകളായിരുന്നു.
ഓരോ മോഡലിന്റയും  പ്രകടനവും കഴിവുകളും അതിൻ്റെ മുൻഗാമിയെക്കാൾ മികച്ചതായി മാറി .
പിഡിപി-2 ഒരിക്കലും നിർമ്മിക്കാത്തതും രൂപകല്പന ചെയ്യാത്തതുമായ ഈ കമ്പ്യൂട്ടർ 24-ബിറ്റ് ഡിസൈനിനായി കരുതിവച്ചിരുന്നതാണ്.
പിഡിപി-3 അമേരിക്കൻ "ബ്ലാക്ക് ബഡ്ജറ്റ്" ഔട്ട്ഫിറ്റിനായി ആദ്യമായി ഡിഇസി ഡിസൈൻ ചെയ്ത 36-ബിറ്റ് മെഷീൻ **ഡിഇസി പിഡിപി-1** ആയിരുന്നു.
ഡിഇസി ഇത് ഒരു വാണിജ്യ ഉൽപ്പന്നമായി പുറത്തിറക്കിയില്ലെങ്കിലും, ആദ്യകാല കമ്പ്യൂട്ടിംഗിൽ പിഡിപി-1 ഒരു പയനിയറിംഗ് മെഷീനായിരുന്നു.
അത്തരം യന്ത്രങ്ങളുടെ രൂപകൽപ്പന പലപ്പോഴും സൈനികാവശ്യത്തിന് വേണ്ടിയോ അല്ലെങ്കിൽ സർക്കാർ ഉപയോഗത്തിനുള്ള പ്രത്യേക പതിപ്പുകളോ കോൺഫിഗറേഷനുകളോ ആയിരുന്നു, അതിനാൽ തന്നെ ഈ ഡിസൈനുകൾ പൊതു വിപണിയിൽ ലഭ്യമല്ലായിരുന്നു.
1960-ൽ സിഐഎ(CIA) യുടെ സയൻ്റിഫിക് എഞ്ചിനീയറിംഗ് ഇൻസ്റ്റിറ്റ്യൂട്ട് (SEI) ഡിഇസി മൊഡ്യൂളുകൾ ഉപയോഗിച്ച് നിർമ്മിച്ച ആദ്യകാല 36-ബിറ്റ് മെഷീനായിരുന്നു പിഡിപി-3.
ലോക്ക്ഹീഡ് എ-12 ചാരവിമാനത്തിനായുള്ള റഡാർ ഡാറ്റ പ്രോസസ്സ് ചെയ്യാൻ വേണ്ടി പിഡിപി-3 സിഐഎ ഉപയോഗിച്ചു .
പിഡിപി-4 പിഡിപി-1 നെ അപേക്ഷിച്ച് കൂടുതൽ താങ്ങാനാവുന്ന ഓപ്ഷനായി 1962-ൽ ഡിജിറ്റൽ എക്യുപ്‌മെൻ്റ് കോർപ്പറേഷൻ (DEC) ഇത് അവതരിപ്പിച്ചു.
പിഡിപി-4 ഒരു 18-ബിറ്റ് മെഷീനായിരുന്നു, അതിൻ്റെ വില ഏകദേശം 65,000 ഡോളറായിരുന്നു, ഇത് പിഡിപി-1-നെ അപേക്ഷിച്ച് വില വളരെ കുറവാണ്.
ചെലവ് കുറയ്ക്കാൻ, ഈ സിസ്റ്റം സ്ലോ മെമ്മറി ഉപയോഗിച്ചു, ലളിതമായ ബിൽഡാണ് ഉണ്ടായിരുന്നത്.
ഇതിനർത്ഥം ഇത് വിലകുറഞ്ഞതാണെങ്കിലും, അത് കൂടുതൽ ചെലവേറിയ പിഡിപി-1-നെ പോലെ വേഗതയുള്ളതോ വികസിതമോ ആയിരുന്നില്ല .
പിന്നീടുള്ള പിഡിപി മെഷീനുകൾ പിഡിപി-7, പിഡിപി-9, പിഡിപി-15 എന്നിവ പിഡിപി-5, പിഡിപി-8 ഡിസൈനുകളിൽ നിർമ്മിച്ചതാണ്, പിന്നീടുള്ള പിഡിപി മെഷീനുകൾ മുമ്പത്തേതിൻ്റെ നവീകരിച്ച പതിപ്പുകളായിരുന്നു, കൂടുതൽ കഴിവുകളോടെ, പക്ഷേ ഇപ്പോഴും അതേ അടിസ്ഥാന ആശയങ്ങൾ ഉപയോഗിക്കുന്നു.
കാനഡയിലെ ആറ്റോമിക് എനർജി ഈ ആദ്യകാല കമ്പ്യൂട്ടറുകൾ ഒൻ്റാറിയോയിലെ ചോക്ക് റിവറിൽ ഉപയോഗിച്ചു, അവിടെ ഒരു ഡിസ്പ്ലേ സിസ്റ്റമുള്ള പിഡിപി-4 ഉം റിയാക്റ്റർ കൺട്രോളുകളുമായി ഇൻ്റർഫേസ് ചെയ്യുന്നതിനുള്ള പിഡിപി-5 ഉം അവരുടെ ഗവേഷണത്തിലും ഇൻസ്ട്രുമെൻ്റേഷൻ പ്രവർത്തനങ്ങളിലും നിർണായക പങ്ക് വഹിച്ചു.
പിഡിപി-5 ലോകത്തിലെ ആദ്യത്തെ വാണിജ്യാടിസ്ഥാനത്തിൽ നിർമ്മിച്ച മിനികമ്പ്യൂട്ടറും , ഡിഇസിയുടെ ആദ്യത്തെ 12-ബിറ്റ് മെഷീനും (1963) ആയിരുന്നു ഇത്.
കൂടുതൽ ബിറ്റ് റൊട്ടേഷനുകൾ കൈകാര്യം ചെയ്യുന്നതിനും പരമാവധി മെമ്മറി വലുപ്പം 4കെ വേഡ്സിൽ നിന്ന് 32കെ വേഡ്സിലേക്ക് വർദ്ധിപ്പിക്കുന്നതിന് സാധിച്ചു, ഈ നിർദ്ദേശങ്ങൾ പിഡിപി-8-ൽ പിന്നീട് വിപുലീകരിച്ചു.
1,000-ത്തിലധികം സിസ്റ്റങ്ങൾ നിർമ്മിച്ച ആദ്യത്തെ കമ്പ്യൂട്ടർ സീരീസുകളിൽ ഒന്നായിരുന്നു ഇത്.
പിഡിപി-6 ഡിഇസിയുടെ ആദ്യത്തെ വലിയ 36-ബിറ്റ് കമ്പ്യൂട്ടറായിരുന്നു ഇത്, 1964-ൽ അവതരിപ്പിച്ചു.
പിഡിപി-6-ന് ടൈം ഷെയ
റിംഗ് സപ്പോർട്ടുണ്ട്, ഈ ടെക്നോളജി അക്കാലത്തെ വലിയ പുരോഗതിയായിരുന്നു.
കേവലം 23 യൂണിറ്റുകൾ മാത്രമേ ഇൻസ്റ്റാൾ ചെയ്തിട്ടുള്ളൂ, പിഡിപി-10 പോലെയുള്ള പിന്നീടു വന്ന മെഷീനുകൾക്ക് ഈ സിസ്റ്റം വഴികാട്ടി.
അതെ, 1964-ൽ ഡിജിറ്റൽ എക്യുപ്‌മെൻ്റ് കോർപ്പറേഷൻ (ഡിഇസി) അവതരിപ്പിച്ച പിഡിപി-6 അതിൻ്റെ പിൻഗാമികളെ അപേക്ഷിച്ച് വിജയകരമല്ല.
വിവിധ പ്രശ്നങ്ങൾ അഭിമുഖീകരിക്കുമ്പോൾ തന്നെ, ഡിഇസിയുടെ തുടർന്നുള്ള മോഡലുകളുടെ വികസനത്തിൽ ഇത് നിർണായക പങ്ക് വഹിച്ചു.
അതിൻ്റെ ഇൻസ്ട്രക്ഷൻ സെറ്റും ആർക്കിടെക്ചറും പിഡിപി-10, ഏകദേശം 100 യൂണിറ്റുകൾ വിറ്റ ഡിഇസി സിസ്റ്റം-20 എന്നിവയുടെ രൂപകല്പനയെ സ്വാധീനിച്ചു, അവ കമ്പ്യൂട്ടിംഗ് മേഖലയിൽ കൂടുതൽ വിജയകരവും സ്വാധീനവും നേടി.
പിഡിപി-10, പ്രത്യേകിച്ച്, ആദ്യകാല ഷെയറിംഗ് സിസ്റ്റങ്ങളിലും കമ്പ്യൂട്ടർ പ്രോഗ്രാമിംഗ് ഭാഷകളുടെ വികസനത്തിലും അതിൻ്റെ പങ്ക് കൊണ്ട് പ്രസിദ്ധമായി .
പിഡിപി-7 പിഡിപി-4-ന് പകരമായി വന്നത് പിഡിപി-7 ആയിരുന്നു.
കമ്പനിയുടെ സാങ്കേതികവിദ്യയിലും നിർമ്മാണ പ്രക്രിയയിലും ഗണ്യമായ മുന്നേറ്റം അടയാളപ്പെടുത്തി, ഫ്ലിപ്പ്-ചിപ്പ് മൊഡ്യൂൾ ഫോം ഫാക്ടർ ഉപയോഗിക്കുന്ന ഡിഇസിയുടെ ആദ്യത്തെ വയറുകളാൽ പൊതിഞ്ഞ യന്ത്രമായിരുന്നു പിഡിപി-7.
1965-ൽ ഇത് അവതരിപ്പിച്ചു, മുൻ മോഡലുകളെ അപേക്ഷിച്ച് അതിൻ്റെ ചെറിയ വലിപ്പവും കുറഞ്ഞ വിലയും കൊണ്ട് ശ്രദ്ധേയമായിരുന്നു, ഇത് കൂടുതൽ പരീക്ഷണാത്മകവും ചെറിയ തോതിലുള്ളതുമായ ആപ്ലിക്കേഷനുകൾക്ക് ആക്സസ് ചെയ്യാൻ കഴിയും.
ബെൽ ലാബ്‌സിൽ കെൻ തോംസണും ഡെന്നിസ് റിച്ചിയും ചേർന്ന് വികസിപ്പിച്ച യുണിക്‌സ് , 1969-ൽ പിഡിപി-7-ലാണ് ആദ്യമായി നടപ്പിലാക്കിയത്.
സിയുടെ ആദ്യകാല മുൻഗാമിയായ ബി പ്രോഗ്രാമിംഗ് ഭാഷയും ഇതേ സമയത്താണ് തോംസണും റിച്ചിയും വികസിപ്പിച്ചെടുത്തത്.
മംമ്പ്സ് (MUMPS-മസാച്യുസെറ്റ്സ് ജനറൽ ഹോസ്പിറ്റൽ യൂട്ടിലിറ്റി മൾട്ടി-പ്രോഗ്രാമിംഗ് സിസ്റ്റം), ഡാറ്റാബേസുകൾ കൈകാര്യം ചെയ്യുന്നതിനായി രൂപകൽപ്പന ചെയ്ത ആദ്യകാല പ്രോഗ്രാമിംഗ് ഭാഷയും ഡിഇസി ആണ് പിഡിപി-7-നായി വികസിപ്പിച്ചെടുത്തത്.
ഈ സംഭവവികാസങ്ങൾ ആധുനിക കമ്പ്യൂട്ടിംഗിൻ്റെ പരിണാമത്തിന് അടിത്തറയിട്ടു.
പിഡിപി-8 1965-ൽ അവതരിപ്പിച്ച ഡിഇസി പിഡിപി-8, അതിൻ്റെ കോംപാക്റ്റ് ഡിസൈനും ലളിതമായ നിർദ്ദേശങ്ങളും ഉപയോഗിച്ച് കമ്പ്യൂട്ടിംഗിൽ കാര്യമായ മാറ്റം വരുത്തിയ ഒരു 12-ബിറ്റ് മിനികമ്പ്യൂട്ടറായിരുന്നു.
ഡിഇസിയുടെ ആദ്യത്തെ പ്രധാന വാണിജ്യ വിജയമെന്ന നിലയിൽ, സ്‌കൂളുകൾ, സർവ്വകലാശാലകൾ, ഗവേഷണ ലബോറട്ടറികൾ എന്നിവയിൽ പിഡിപി-8 വ്യാപകമായി സ്വീകരിക്കപ്പെട്ടു.
എ, ഇ, എഫ്, ഐ, എസ്, എൽ, എം എന്നീ മോഡലുകൾ ഡിജിറ്റൽ എക്യുപ്‌മെൻ്റ് കോർപ്പറേഷൻ (ഡിഇസി) നിർമ്മിച്ച വിജയകരമായ കമ്പ്യൂട്ടർ സിസ്റ്റങ്ങളുടെ ഒരു പരമ്പരയെ പ്രതിനിധീകരിക്കുന്നു, വിവിധ മോഡലുകളിലായി 50,000 യൂണിറ്റുകൾ വിറ്റു.
ഈ സംവിധാനങ്ങൾ കമ്പ്യൂട്ടിംഗ് വ്യവസായത്തിൽ ഡിഇസിയുടെ പ്രശസ്തി വർദ്ധിപ്പിച്ചു.
ഈ മോഡലുകളുടെ പിന്നീടുള്ള ആവർത്തനങ്ങൾ ഡെക്മേറ്റ്(DECmate) വേഡ് പ്രോസസറിലും വിടി-78(VT-78) വർക്ക്‌സ്റ്റേഷനിലും ആപ്ലിക്കേഷനുകളിലും കണ്ടെത്താൻ സാധിക്കുന്നു, ഓഫീസ് ഓട്ടോമേഷനിലും വർക്ക്‌സ്റ്റേഷൻ പരിതസ്ഥിതികളിലും ഡിഇസിയുടെ തുടർച്ചയായി നവീകരണം നടത്തി .
ലിങ്ക്-8 1966-ൽ അവതരിപ്പിക്കപ്പെട്ട, ലിങ്ക്-8(LINC-8) എന്നത് പിഡിപി-8 സിപിയു, ലിങ്ക് സിപിയു(LINC CPU) എന്നീ സിസ്റ്റങ്ങൾ സംയോജിപ്പിച്ച് രണ്ട് വ്യത്യസ്ത ഇൻസ്ട്രക്ഷൻ സെറ്റുകൾ പ്രവർത്തിപ്പിക്കാൻ അനുവദിക്കുന്ന ഒരു ഹൈബ്രിഡ് കമ്പ്യൂട്ടറായിരുന്നു.
ഈ സിസ്റ്റം മുമ്പത്തെ ലിങ്ക് (ലബോറട്ടറി ഇൻസ്ട്രുമെൻ്റ് കമ്പ്യൂട്ടർ), പിഡിപി-8 (പ്രോഗ്രാംഡ് ഡാറ്റാ പ്രോസസർ-8) എന്നിവയുടെ ഒരു പരിണാമമായിരുന്നു, കൂടാതെ ആദ്യകാല കമ്പ്യൂട്ടർ സിസ്റ്റങ്ങളും കൂടുതൽ നൂതനമായ പിഡിപി-12 നും ഇടയിലുള്ള വിടവ് നികത്താൻ അതിൻ്റെ ഡിസൈൻ ആശയങ്ങൾ ഒരു പ്രധാന പങ്ക് വഹിച്ചു.
പിഡിപി-9 പിഡിപി-7-ൻ്റെ പിൻഗാമിയായി 1966-ൽ ഡിഇസി അവതരിപ്പിച്ച പിഡിപി-9, മിനികമ്പ്യൂട്ടറുകളിലെ ഒരു സുപ്രധാന മുന്നേറ്റമായിരുന്നു, ഡിഇസിയുടെ ആദ്യത്തെ മൈക്രോപ്രോഗ്രാംഡ് മെഷീൻ എന്നതും അതിൻ്റെ മുൻഗാമിയേക്കാൾ ഇരട്ടി വേഗത ഈ സിസ്റ്റത്തിനുണ്ട്.
നൂതനമായ ഡെക്ടേപ്(DECtape) സ്റ്റോറേജും ഒരു ഇൻ്ററാക്ടീവ് കീബോർഡ് മോണിറ്റർ സിസ്റ്റവും ഇതിൽ ഉൾപ്പെടുത്തിയിട്ടുണ്ട്, ഇത് മൂലം ഈ സിസ്റ്റത്തിന്റെ ഉപയോഗക്ഷമത മെച്ചപ്പെട്ടു.
മിനികമ്പ്യൂട്ടറുകൾ ഒരു പ്രമുഖ സാങ്കേതിക വിദ്യയായി മാറ്റുന്നതിൽ പിഡിപി-9 ഒരു പ്രധാന പങ്ക് വഹിച്ചു .
അവലംബം ↑ ↑ ↑ "The term PDP is an acronym for Programmable Data Processor ... the series was introduced by their manufacturer, Digital Equipment Corporation ..."
↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑
ബാജി പ്രഭു ദേശ്പാണ്ഡെ
മറാഠാ സാമ്രാജ്യത്തിന്റെ സ്ഥാപകനായ ശിവാജിയുടെ സേനാനായകനായിരുന്നു ബാജി പ്രഭു ദേശ്പാണ്ഡെ (ക്രി.വ. 1615-1660).
ഛത്രപതി ശിവാജിയെ പന്നാലാ കോട്ടയിൽ നിന്ന് രക്ഷപ്പെടുത്തുന്നതിനായി സ്വന്തം ജീവൻ ബലിയർപ്പിച്ച വീരയോദ്ധാവായിരുന്നു അദ്ദേഹം.
മഹാരാഷ്ട്രയിലെ ഭോർ താലൂക്കിലെ ഷിൻഡ് ഗ്രാമത്തിലായിരുന്നു അദ്ദേഹത്തിൻറെ ജനനം.
ബാജി പ്രഭുവിന് ശിവജിയേക്കാൾ 15 വയസ്സ് കൂടുതലായിരുന്നു.
അതിനാൽ 1615-ലാണ് അദ്ദേഹം ജനിച്ചതെന്ന് കരുതപ്പെടുന്നു.
ചന്ദ്രസേനിയ കായസ്ഥ പ്രഭു കുടുംബത്തിലാണ് അദ്ദേഹം ജനിച്ചത്.
ആദ്യകാലത്ത് അദ്ദേഹം ഭോറിനടുത്തുള്ള രോഹിദയിലെ കൃഷ്ണാജി ബന്ദലിന്റെ കീഴിലായിരുന്നു.
ശിവാജി കൃഷ്ണാജിയെ രോഹിദയിൽ പരാജയപ്പെടുത്തി കോട്ട പിടിച്ചടക്കിയ ശേഷം ബാജിപ്രഭുവും മറ്റു നിരവധി കമാൻഡർമാരും ശിവാജിക്കൊപ്പം ചേർന്നു.
പാവൻ ഖിണ്ഡിലെ പോരാട്ടം പാവൻഖിണ്ഡ്
പ്രതാപ്ഗഡിൽ അഫ്സൽഖാനെ വധിച്ച് ബിജാപ്പൂർ സൈന്യത്തെ പരാജയപ്പെടുത്തിയ ശേഷം ശിവജി ബിജാപ്പൂർ പ്രദേശത്തേക്ക് ആക്രമണം തുടർന്നു.
ഏതാനും ദിവസങ്ങൾക്കുള്ളിൽ മറാഠകൾ പനാല കോട്ട (കോലാപ്പൂർ നഗരത്തിന് സമീപം) പിടിച്ചെടുത്തു.
അതിനിടെ, നേതാജി പാൽക്കറുടെ നേതൃത്വത്തിൽ മറ്റൊരു മറാഠാ സൈന്യം നേരെ ബിജാപൂരിലേക്ക് നീങ്ങി.
ബീജാപൂർ ഈ ആക്രമണത്തെ ചെറുത്തു.
ശിവാജിയും അദ്ദേഹത്തിന്റെ ചില കമാൻഡർമാരും സൈനികരും പനാല കോട്ടയിലേക്ക് പിൻവാങ്ങാൻ നിർബന്ധിതരായി.
ബിജാപുരി സേനയെ നയിച്ചത് അബിസീനിയൻ ജനറലായിരുന്ന സിദ്ധി ജോഹറായിരുന്നു.
ശിവജിയുടെ സ്ഥാനം കണ്ടെത്തിയ ജോഹർ പനാല കോട്ടയ്ക്ക് ചുറ്റും ഉപരോധം തീർത്തു.
നേതാജി പാൽക്കർ ബിജാപ്പൂർ സൈന്യത്തിന്റെ ഈ ഉപരോധം പുറത്തു നിന്ന് തകർക്കാൻ ആവർത്തിച്ചുള്ള ശ്രമങ്ങൾ നടത്തിയെങ്കിലും പരാജയപ്പെട്ടു.
ഒടുവിൽ, മുൻകൂട്ടി തയ്യാറാക്കിയ പദ്ധതി പ്രകാരം ശിവാജിയുമായി അസാധാരണമായ ശാരീരിക സാമ്യമുള്ള ശിവ കാശിദ് എന്ന ക്ഷുരകയോദ്ധാവ് രാജാവിനെപ്പോലെ വസ്ത്രം ധരിക്കാനും സ്വയം പിടിക്കപ്പെടാനും സന്നദ്ധനായി.
ഈ തക്കത്തിന്, 1660 ജൂലൈ 13-ആം തീയതി ,  ശിവാജി, ബാജി പ്രഭു ദേശ്പാണ്ഡെ തുടങ്ങിയവർ തിരഞ്ഞെടുക്കപ്പെട്ട 600 പേരടങ്ങുന്ന ഒരു സൈനിക സംഘത്തോടൊപ്പം രാത്രിയിൽ രഹസ്യ മാർഗ്ഗത്തിലൂടെ വിശാൽഗഡിലേക്ക് തിരിച്ചു.
കീഴടങ്ങിയത് യഥാർത്ഥത്തിൽ ശിവാജിയല്ലെന്ന് ജോഹർ മനസ്സിലാകിയപ്പോഴേക്കും പല്ലക്കിലേറിയ ശിവാജിയും കൂട്ടരും ബഹുദൂരം പിന്നിട്ടിരുന്നു.
സിദ്ധി ജോഹറിന്റെ മരുമകൻ സിദ്ധി മസൂദിന്റെ നേതൃത്വത്തിൽ ബിജാപുരി സൈന്യം അവരെ അതിവേഗം പിന്തുടർന്നു.
ശിവാജിയും മറാഠാ സേനയുടെ പകുതിയും വിശാൽഗഡ് ലക്ഷ്യമാക്കി യാത്ര തുടർന്നപ്പോൾ പ്ൻതുടരുന്ന ബിജാപുരി സൈന്യത്തെ തടയനായി ഘോഡ്‌ഖിണ്ഡ് (കുതിരയുടെ മലയിടുക്ക്) എന്നറിയപ്പെട്ടിരുന്ന ചുരത്തിന് സമീപം ബാജി പ്രഭുവും സഹോദരൻ ഫുലാജിയും ബാക്കിയുള്ള 300-ഓളം വരുന്ന സൈനികരും നിലയുറപ്പിച്ചു.
അവർ 1000-ത്തോളം വരുന്ന ബിജാപുരി സൈന്യത്തെ ശക്തമായി ചെറുത്തുനിൽക്കുകയും ഒടുവിൽ പരിക്കേറ്റ്മ രിച്ചുവീഴുകയും ചെയ്തു.
ബാജി പ്രഭുവിന്റെയും കൂട്ടാളികളുടെയും ത്യാഗത്തിന്റെ സ്മരണക്കായി ഘോഡ്‌ഖിണ്ഡ് മലയിടുക്കിന് പാവൻഖിണ്ഡ് (പാവനമായ മലയിടുക്ക്) എന്ന പേര് നൽകപ്പെട്ടു.
'ബാജി പ്രഭു ദേശ്പാണ്ഡെ' എന്ന പേരിൽ ഒരു നിശ്ശബ്ദ ചിത്രം  1929-ൽ ചലച്ചിത്ര നിർമ്മാതാവായ ബാബുറാവു പെയിന്റർ പുറത്തിറക്കി.
അതേ വർഷം തന്നെ 'വീർ ബാജി' എന്നൊരു ചിത്രവും പുറത്തിറങ്ങിയിരുന്നു.
ഘോഡ്ഖിണ്ഡ് പോരാട്ടത്തിന്റെ കഥ പറയുന്ന 'പാവൻഖിണ്ഡ്' (2022) എന്ന മറാഠി ചിത്രത്തിൽ നടൻ അജയ് പുർകർ ബാജി പ്രഭുവിനെ അവതരിപ്പിക്കുന്നു.
എഫ്.സി. ബാഴ്സലോണ
എഫ് സി ബാഴ്സലോണ ഇംഗ്ലീഷ് വിലാസം https://ml.wikipedia.org/wiki/FC_Barcelona
സ്പെയിനിലെ കാറ്റലോണിയ പ്രവിശ്യയിലെ ബാർസലോണ ആസ്ഥാനമായ ഫുട്ബോൾ  ക്ലബ്ബാണ് ബാഴ്സ എന്ന പേരിലറിയപ്പെടുന്ന ഫുട്ബോൾ ക്ലബ്ബ് ബാഴ്സലോണ .
1899-ൽ ജൊവാൻ  ഗാമ്പറുടെ നേതൃത്വത്തിൽ സ്ഥാപിതമായ ഈ ഫുട്ബോൾ ടീം, ബാഴ്സലോണ എന്ന പേരിൽ പ്രശസ്തമായി.
സ്വിസ്സ് , ഇംഗ്ലീഷ് , കറ്റാലൻ ഫുട്ബോളർമാരുടെ കൂട്ടായ്മയായാണ് ബാഴ്സലോണ പ്രവർത്തനം ആരംഭിച്ചത്.
ഈ ക്ലബ്ബിനെ കറ്റാലൻ സംസ്കാരത്തിന്റെയും കറ്റാലനിസത്തിന്റേയും പ്രതീകമായി കരുതിപ്പോരുന്നു. 'ഒരു ക്ലബ്ബിനേക്കാളധികം' (ആംഗലേയം: More than a club, കറ്റാലൻ: Més que un club) എന്നതാണ് എഫ്. സി ബാഴ്സലോണയുടെ ആപ്തവാക്യം.
ബാഴ്സലോണയുടെ ഔദ്യോഗിക ഗാനമായ കാന്റ ഡെൽ ബാഴ്സ എഴുതിയത് ജോം പികാസും ജോസപ് മരിയ എസ്പിനാസും ചേർന്നാണ്.
മറ്റുള്ള ഫുട്ബോൾ ക്ലബ്ബുകളിൽ നിന്ന് വ്യത്യസ്തമായി ബാഴ്സലോണയുടെ  ഉടമസ്ഥരും പ്രവർത്തിപ്പിക്കുന്നവരും ക്ലബ്ബിന്റെ ആരാധകർ തന്നെയാണ്.
€398 ദശലക്ഷം വിറ്റുവരവോടെ വരുമാനത്തിന്റെ കാര്യത്തിൽ ലോകത്ത് രണ്ടാം സ്ഥാനത്തുള്ള ക്ലബ്ബാണ് എഫ്. സി ബാഴ്സലോണ.
റയൽ മാഡ്രിഡ് ക്ലബ്ബിന്റെ ബദ്ധവൈരികളായി ബാഴ്സലോണ ക്ലബ്ബ് അറിയപ്പെടുന്നു.
റയൽ - ബാഴ്സ പോരാട്ടം എൽ ക്ലാസിക്കോ എന്ന പേരിലാണ് അറിയപ്പെടുന്നത്.
1928-ൽ സ്ഥാപിതമായ ലാ ലീഗയുടെ സ്ഥാപക അംഗങ്ങളിലൊന്നാണീ ക്ലബ്.
എഫ്.സി. ബാർസലോണ, റയൽ മാഡ്രിഡ്‌, അത്‌ലെറ്റിക് ബിൽബാവൊ എന്നീ ക്ലബ്ബുകൾ സ്പാനിഷ് ലീഗിലെ ഉയർന്ന ഡിവിഷനിൽ നിന്ന് ഒരിക്കലും തരംതാഴ്ത്തപ്പെട്ടിട്ടില്ല.
ലാ ലിഗയിലെ ആദ്യ ജേതാക്കളായ ഇവർ ഇതുവരെ, 21 തവണ ലാ ലീഗ, 26 കോപ ഡെൽ റെയ് , 10 തവണ സൂപ്പർകോപ്പ ഡി എസ്പാന , മൂന്ന് തവണ കോപ ഇവാ ഡുവാർട്ടേ , രണ്ട് തവണ കോപ ഡി ലാ ലിഗാ , നാല് തവണ യുവെഫ ചാമ്പ്യൻസ് ലീഗ് , നാല് തവണ യുവെഫ കപ്പ് വിന്നേർസ് കപ്പ് , മൂന്ന് തവണ ഇന്റർ-സിറ്റീസ് ഫെയർസ് കപ്പ് , നാലു തവണ യൂറോപ്യൻ സൂപ്പർ കപ്പ് , രണ്ട് തവണ ഫിഫ ക്ലബ്ബ് വേൾഡ് കപ്പ് എന്നിവ നേടിയിട്ടുണ്ട്.
1955 മുതൽ തുടർച്ചയായി ഫുട്ബോൾ കളിക്കുന്ന യൂറോപ്യൻ വൻകരയിലെ ഒരേയൊരു ടീമാണ് ബാഴ്സലോണ.
2009ൽ ലാ ലിഗ, കോപ ഡെൽ റേ, ചാമ്പ്യൻസ് ലീഗ് കിരീടങ്ങൾ ഉയർത്തി, ട്രെബിൾ എന്ന ഈ നേട്ടം കൈവരിക്കുന്ന ആദ്യത്തെ സ്പാനിഷ് ടീമായി ബാഴ്സലോണ മാറി.
അതേ വർഷം തന്നെ കളിച്ച ആറ് ലീഗുകളിലും ഒരേ വർഷം കിരീടമുയർത്തി സെക്സറ്റപ്പിൾ എന്ന അപൂർവ്വ ബഹുമതി സ്വന്തമാക്കിയ ലോകത്തിലെ ആദ്യത്തെ ഫുട്ബോൾ ക്ലബ്ബായി ബാഴ്സലോണ മാറി.
സ്പാനിഷ് സൂപ്പർ കപ്പ് , യുവേഫ സൂപ്പർ കപ്പ് , ഫിഫ ക്ലബ്ബ് വേൾഡ് കപ്പ് എന്നിവയായിരുന്നു മറ്റു മൂന്ന് കിരീടങ്ങൾ.
ചരിത്രം തുടക്കം (1899–1922)
കായിക പരസ്യം: നമ്മുടെ സുഹൃത്തും മുൻ സ്വിസ്സ് ഫുട്ബോൾ ജേതാവുമായ ഹാൻസ് കാമ്പർക്ക് ഈ പട്ടണത്തിൽ ഫുട്ബോൾ മത്സരം നടത്താനാഗ്രഹമുണ്ട്.
മറ്റ് ആർക്കെങ്കിലും ഇക്കാര്യത്തിൽ താത്പര്യമുണ്ടങ്കിൽ വ്യാഴാഴ്ചയോ ചൊവ്വാഴ്ചയോ വൈകുന്നേരം ഒമ്പതിനും പതിനൊന്നിനും ഇടക്ക് ഈ പത്രത്തിന്റെ ഓഫീസിൽ ഹാജറാകാണമെന്ന് അറിയിച്ച് കൊള്ളുന്നു.
ലോസ് ഡിപ്പോർട്ടസിലെ ജൊവാൻ കാമ്പറുടെ പരസ്യം.
1899 ഒക്ടോബർ 22ന് കാറ്റലോണിയൻ പത്രമായ ലോസ് ഡിപ്പോർട്ടസിൽ അക്കാലത്തെ പ്രശസ്ത സ്വിസ് ഫുട്ബോൾ താരമായിരുന്ന ജൊവാൻ കാമ്പർ തനിക്ക് ഒരു ഫുട്ബോൾ ക്ലബ്ബ് തുടങ്ങാനാഗ്രഹമുണ്ടെന്ന് കാണിച്ച് ഒരു പരസ്യം ഇറക്കി.
അനുകൂലമായ  പ്രതികരണങ്ങളെത്തുടർന്ന് നവംബർ 29ന് കാമ്പർ, ജിംനേഷ്യോ സോളിൽ ഒരു യോഗം വിളിച്ചുകൂട്ടി.
പതിനൊന്ന് കളിക്കാരുമായി അന്ന് എഫ്.സി. ബാഴ്സലോണ പിറന്നു.
വാൾട്ടർ വൈൽഡ്, ബാർട്ടമ്യോ ടൊറഡാസ്, ഓട്ടോ കൻസിൽ, ഓട്ടോ മേയർ, എൻറിക് ഡുകാൽ, പിയർ കാബോട്ട്, കാൾസ് പുയോൾ, ജോസപ് ഇലോബട്ട്, ജോൺ പാഴ്സൺസ്, വില്ല്യം പാഴ്സൺസ് എന്നിവരായിരുന്നു ആ പതിനൊന്ന് കളിക്കാർ.
കോപ ഡെൽ റേയിലും കറ്റാലൻ ദേശീയ ഫുട്ബോൾ ടൂർണമെന്റിലുമടക്കം പ്രാദേശിക, ദേശീയ ടൂർണമെന്റുകളിൽ ബാഴ്സലോണക്ക് മികച്ച തുടക്കം ലഭിച്ചു.
1902ൽ ബാഴ്സ അവരുടെ ആദ്യത്തെ കിരീടം - കോപ മക്കായ സ്വന്തമാക്കി.
അതേ വർഷം തന്നെ ആദ്യത്തെ കോപ ഡെൽ റേയിൽ പങ്കെടുക്കുകയും ഫൈനലിൽ ബികസായയോട് (ഇപ്പോഴത്തെ അത്‌ലെറ്റിക്കോ ബിൽബോവോ ) 1–2ന് പരാജയപ്പെടുകയും ചെയ്തു.
1908ൽ ജോൺ കാമ്പർ ബാഴ്സയുടെ ക്ലബ്ബ് പ്രസിഡന്റായി.